Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: végigvitelével a jogalkotó a 2000. évi XCIII. törvény megalkotása után is adós maradt, mivel önkényesen, az Alkotmány 70/A. § (1) bekezdését sértõ módon állapította meg
Paragraph Index: 159

2. Az egységes ismérv alkalmazását hiányolom az átvilágítási törvény 18. § (4) bekezdése kapcsán is, amely alapján bármely ügyvéd, közjegyzõ, egyházi személy, valamint a kötelezõ átvilágítás alá nem esõ sajtómunkatárs — kérelmére — igazolást kaphat arról, hogy a múltban nem végzett az átvilágítási törvény 1. §-ában meghatározott jogállamisággal ellentétes tevékenységet. Az indítványozók szerint e szabály azzal, hogy csupán néhány „közbizalmi hivatást” gyakorló számára teszi lehetõvé az önkéntes átvilágítást, sérti az Alkotmány 59. § és 70/A. §-ait. A határozat viszont azzal érvel, hogy az ügyvéd, a közjegyzõ és az egyházi személyek esetében a titoktartási kötelezettség indokolja e kivételes szabályt, a kötelezõen nem ellenõrizendõ újságírók esetében pedig az átvilágítandó személyi körrel kapcsolatos jogalkalmazási viták elkerülése.

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes